വയലാറില് ചെങ്കൊടി ഉയര്ന്നു ചേര്ത്തല: പുന്നപ്രവയലാര് രക്തസാക്ഷിത്വത്തിന്റെ 75ാം വാര്ഷിക വാരാചരണത്തിന് വയലാറില് ചെങ്കൊടി ഉയര്ന്നു. വയലാര് രക്തസാക്ഷി മണ്ഡപത്തില് സി.പി.എം ജില്ലാ സെക്രട്ടറി ആര്.നാസറാണ് പതാക ഉയര്ത്തിയത്. വ്യാഴാഴ്ച രാവിലെ മേനാശേരി രക്തസാക്ഷി മണ്ഡപത്തില് സി.പി.എം സംസ്ഥാന കമ്മിറ്റിയംഗം സി.ബി. ചന്ദ്രബാബു സി.പി.ഐ സംസ്ഥാന കൗണ്സിലംഗം എം.കെ ഉത്തമന് കൈമാറിയ പതാകയാണ് വയലാറില് ഉയര്ത്തിയത്. പതാക ഉയര്ത്തല് സമ്മേളനത്തില് മന്ത്റിമാരായ പി.രാജീവ്, പി.പ്രസാദ്,സി.പി.എം ജില്ലാ സെക്രട്ടറി ആര്. നാസര് എന്നിവര് സംസാരിച്ചു. വാരാചരണ കമ്മിറ്റി പ്രസിഡന്റ് എന്.എസ്.ശിവപ്രസാദ് അദ്ധ്യക്ഷനായി. സെക്രട്ടറി പി.കെ.സാബു സ്വാഗതംപറഞ്ഞു. സി.പി.ഐ ജില്ലാ സെക്രട്ടറി ടി.ജെ.ആഞ്ചലോസ്, സി.പി.എം സംസ്ഥാന കമ്മിറ്റിയംഗം സി.ബി.ചന്ദ്രബാബു, എ.എം.ആരിഫ് എം.പി, എം.കെ.ഉത്തമന്, കെ.പ്രസാദ്, മനു സി. പുളിക്കല്, പി.എം.അജിത്ത്കുമാര്, കെ.രാജപ്പന് നായര്, എം.സി.സിദ്ധാര്ഥന്,എന്.ആര്.ബാബുരാജ്, കെ.കെ.പ്രഭാകരന്, ദലീമ ജോജോ എം.എല്.എ, എന്.പി ഷിബു എന്നിവര് പങ്കെടുത്തു.